钦定古今图书集成/明伦汇编/官常典/第778卷 > 路恃庆
## 钦定古今图书集成/明伦汇编/官常典/第778卷 > 路恃庆

按《魏书》本传，“恃庆，字伯瑞，阳平清渊人也。祖绰，阳平
太守。恃庆有干用，与广平宋翻俱知名，为乡闾所称。
相州刺史李安世并表荐之。太和中，除奉朝请。恃庆
以从兄文举有才望，因推让之，高祖遂并拜焉。稍迁
尚书仪曹郎，转左民郎，行颍川郡。出为华州安定王
征卤府长史。寻以母忧去职，仍转定州河间王琛长”
史。琛贪暴，肆意恃庆，每进苦言。年四十八卒。赠左将
军、安州刺史，谥曰襄。子祖璧。